《送司命君》
宋代·黎廷瑞

玄鹤导飙驾，黑螭载云旂。云是司命君，岁暮当赋归。

欲将人间事，美慝奏玉扉。昊皇倘垂听，琐琐安足讥。

一冬天气燠，占者疑匪机。野蔓既顽绿，山桃还僣绯。

稍稍痴蚋集，纷纷冻蝇飞。愿言剪银河，雪花玉成围。

驱厉濯春瘴，窜蝗销岁饥。青君且戒严，亹亹欲近畿。

斯人有至望，此事宜速祈。君言或见用，帝力亦巍巍。

一觞赠君行，愿君听勿违。

作者简介：黎廷瑞（1250年～1308年），字祥仲，鄱阳（今江西波阳）人。度宗成淳七年（1271）赐同进士出身，时年二十二。授肇庆府司法参车，需次未上。宋亡，幽居山中十年，与吴存、徐瑞等遥。元世祖至元二十三年（1286），摄本郡教事。凡五年。退后不出，更号俟庵。武宗至大元年卒。有《芳洲集》三卷，收入清史简编《鄱阳五家集》中。事见本集卷首小传。